<classify> Na Dixon Busagaga-Moshi MAHAKAMA Kuu ya Tanzania, Kanda ya Moshi imefanya uamuzimdogo wa kwenda kutembelea eneo lililotajwa na shahidi wa 18, Jackson Kileo23 katika shauri la mauaji ya kukusudia ya mwanafunzi Humphrey Makundi. Eneo hilo ni lile la Mto Ghona uliopo katika mji wa HimoWilaya ya Moshi Vijijini, ambalo limetajwa katika shauri hilo kuopolewa mwiliwa binadamu uliokuwa ukielea juu ya maji baada ya kufariki dunia. Mtu huyo ambaye hakufahamika kabla, alipelekwa Hosptali yaMkoa wa Kilimanjaro, Mawenzi na baadae kuzikwa chini ya uangalizi waHalmashauri ya Manispaa ya Moshi. HOJA UPANDE WA MASHTAKA Hatua hiyo imefikiwa baada ya Jaji Mfawidhi wa Mahakama KuuDivisheni ya Rushwa na Uhujumu Uchumi, Frimin Matogoro kutupilia mbalipingamizi la mawakili wa upande wa utetezi waliyowasilisha juu ya hoja zaupande wa mashtaka katika shauri hilo, mojawapo ikiwa ni kuhairisha kwa muda kutoaushahidi kwa shahidi wa 18 kupisha shahidi wa 19. Hoja ya pili iliyowasilishwa mahakamani hapo ni ombi laupande wa mashtaka kuruhusu shahidi wa 18, Kileo 23 mkazi wa Kilema Pofu,Wilaya ya Moshi kwenda kuionesha mahakama maeneo aliyotaja wakati wa kutoaushahidi wake, ikiwemo umbali aliokuwepo wakati akiona mwili wa binadamuukielea katika Mto Ghona. Upande wa mashtaka katika shauri hilo namba 48 la mwaka 2018ukiongozwa na Wakili Mkuu wa Serikali, Joseph Pande uliieleza mahakama kuwa ipohaja ya shahidi huyo na shahidi mwingine wa 19 kuionesha mahakama maeneo hayo. Pande aliieleza mahakama kuwa sababu za kuomba hairisho lashahidi wa 18 kuendelea kutoa ushahidi lilikuwa ni kuruhusu kuendelea ushahidiwa shahidi wa 19 ambaye ni Mkaguzi wa Polisi, Inspekta Tenga, ambaye piamaelezo ya ushahidi wake yatalazimu mahakama kufika katika eneo la tukio. Tutaiomba mahakamahii shahidi huyu aweze kuonesha sehemu husika, lakini pia mahakama kufahamumazingira yaliyotajwa ni muhimu sana. Tunashahidi mwingine ambaye pia kwa nature ya ushahidi wake pia tungeiombamahakama apate fursa ya kuonesha maeneo hayo hayo yanayohusiana na tukio hilo,alieleza Pande. Ni rai yetu kwambatuhairishe ushahidi ili tupate fursa ya shahidi wetu wa 19, ili mahakamaitakavyoenda sehemu ya tukio kwa shahidi wa 18 na 19 mahakama iwe imejioneamazingira hayo, tumsikilize shahidi wa 19 ili tutakapoenda eneo la tukio tusiisumbuemahakama kurudi tena, aliongeza Pande. HOJA UPANDE WA UTETEZI Akiwasilisha hoja za kupinga ombi hilo, wakili wa upande wautetezi anayemtetea mshtakiwa wa tatu katika shauri hilo, Patrick Paul, aliielezamahakama kuwa hakukuwa na sababu ya kutofautiana katika eneo hilo la kutembeleaeneo na kwamba utofauti utakuwepo pindi shahidi mwingine atakapofika kutoaushahidi. Kwanini shahidihuyu asimalize halafu mwingine afuate, upande wa mashtaka haujaeleza sheria nautaratibu wa kutembelea, sisi tunapingaombi hilo kwa kuwa halikuonyesha limeletwa kwa misingi ipi, aliohoji wakiliPaul. Sababu iliyotolewani eti mahakama ikatembee na kujionea mazingira ya eneo lililozungumziwa, ni kuipa mahakama kazi ya kwenda kukusanya ushahidi wa ziada, Ni maoni yetu utaratibu wa kutembelea haupaswi kufanyika katika kesi hii na hata kama ikatokea basi hautafanyika katika hatua hii,aliongeza wakili Paul. Alieleza kufanya hivyo itaibadili mahakama kuwa shahidi na kwamba kutakuwa hakunasababu mashahidi pamoja na michoro yaeneo la tukio kupelekwa na kwamba wanapinga ombi la kwenda kutembelea eneohilo katika hatua hiyo ya kesi. UAMUZI WA JAJI Akitoa uamuzi huo mdogo, Jaji Mfawidhi Matogoroalieleza kuwa upande wa mashtakaulihitaji shahidi wa upande wao kwenda kuonesha maeneo ambayo ameyataja katikaushahidi wake na kwamba atafanya hivyo pindi shahidi wa 19 atakapotoa ushahidiwake lengo likiwa ni kupunguza gharama za mahakama kwenda mara mbili eneo latukio. Anaeenda kuoneshaeneo hili ni shahidi wa upande wa mashtaka, jambo hili si baya na upande wautetezi utakapoomba mahakama kwenda eneo la tukio, itafanya hivyo paleitakapoona inafaa, alieleza Jaji Matogoro. Alieleza kwamba upande wa mashtaka baada ya kufunga kesi hautakuwana nafasi ya kuomba kwenda eneo la tukio huku akieleza kuwa mahakama imeamuakwenda kutembelea eneo la tukio ili kujiridhisha na ushahidi uliotolewa. Jaji Matogoro alieleza kuwa hakuna sheria ambayo inatoakatazo la ombi la upande wa mashtaka na kwamba kufanya hivyo ni kuunyima fursaupande huo kwenda kuonesha maeneo hayo yaliyotajwa katika ushahidi. Nakubali ombi lakusitisha kuendelea na utoaji wa ushahidi wa shahidi wa 18, alieleza JajiMatogoro. KABLA YA UAMUZI Mapema kabla ya kufikia katika uamuzi huo, shahidi wa 18,Kileo akiongozwa na Wakili wa Serikali Mwandamizi, Omary Kibwana, aliieleza mahakamakuwa mnamo Novemba 10 mwaka 2017 majira ya saa 10 za jioni aliona mwili wa binadamu ukielea juuya maji wakati akivuka Mto Ghona akielekea Himo. Nilikuwa navuka MtoGhona kuelekea Himo, nikaona kitu kinaelea ndani ya maji, nikasogea kwa karibu nikagundua ni mwili wa binadamuukielea juu ya maji. Mwili huo ulikuwa umelala kwa tumbo na ulikuwa umevaa kawoshi, bukta na soksi, alielezaKileo. Alieleza kuwa mwili huo ulikuwa wa jinsia ya kiume nakwamba aliamua kumwita balozi wa mtaa aliyemtaja kwa jina la Kiara na baadae kumtumia ujumbe wa maneno kupitiasimu ya mkononi mwenyekiti wa mtaa aliyemtaja kwa jina la Robert Lekule. Baada ya hapowalikuja Jeshi la Polisi wakishirikianana wananchi ambao nakumbuka alikuwepo Poul Minja na Mmasai ambaye simfahamu kwa jina. Wakati huo mimi nilikuwa pembeni ya mtonawaangalia walivyokuwa wakiutoa ule mwili, waliuweka kwenye machela halafu wakapekeka kwenye gari ya polisi. Mwili uliwekwakwenye machela ukiwa umeangalia chini, mwili ule ulikuwa umevimba na kwa kukadiria ulikuwa na urefukama futi 4 na nusu mpaka 5, alielezaKileo huku akijibu swali aliloulizwa kuwa yeye anaweza kuwa na urefu wa futingapi na kujibu futi 6. Kileo ambaye anafanya kazi za kilimo na ufugaji, alieleza kuwaakiwa kwa mbali na eneo alipowekwa marehemu aliweza kuona mwili huo ukishushwa chini ukiwa kwenyemachela kabla ya kuingizwa kwenye gari ili kutoa nafasi kwa wananchi kufika kwaajili ya utambuzi. Majira ya saa mojakasoro jioni polisi ndio walifika kuchukua mwili huo. Polisi walisema mwili huowanaupeleka katika Hospitali ya Mawenzi, kipindi hicho kilikuwa cha mvua zavuli, alieleza shahidi huyo. Alieleza kuwa eneo analoishi ni ngambo ya Kilema, eneo latambarare na kwamba kuna njia inayopita eneo la mto, njia ambayo imekuwaikitumiwa na wananchi kila siku wakipitakuelekea Himo. Aliongeza kuwa eneoulipokuwepo mwili huo ni la pori nakorongo na maji yamekuwa yakituama. Gari ya polisililikuwa upande wa Himo. Polisi walikuja wakitokea upande wa korongo Himo, mwiliulipandishwa ukiwa kwenye machela, upande wa Himo lililopo gari la polisi nakipindi cha mvua kunakuwa na maji mengi, maji yakiwa mengi tunazunguka. Maji yakiwamachache tunapanda hivyo hivyo tu. Kwa kipindi hicho kwenye korongo maji yalikuwa machache. Wakati mwili unakujakuopolewa mimi nilikuwa hapo hapo mtoni. Ukishapanda korongo kuna nyumbazimejengwa siku za karibuni. Kwa kipindi hicho ukipanda tu korongo kulikuwa nyumba hazijajengwa bado, alieleza Kileondipo Wakili Mkuu wa Serikali akawasilisha ombi mbele ya mahakama la shahidihuyo kuionesha mahakama eneo hilo. Shauri hilo linalovuta hisia kwa wakazi wa mikoa ya Kandaya Kaskazini linaendelea katika Mahakama Kuu ya Tanzania Kanda ya Moshi kwahatua ya upande wa mashtaka kuwasilisha ushahidi wao. Upande wa Jamhuri katika shauri hilo unaaongozwa na WakiliMkuu wa Serikali, Joseph Pande, Wakili wa Serikali Mwandamizi, Abdalah Chavula,Wakili wa Serikali, Omari Kibwana na Wakili wa Serikali, Lucy Kyusa. Upande wa utetezi unawakilishwa na wakili wa kujitegemea, ElikundaKipoko na Gwakisa Sambo wanayemtetea mshtakiwa wa pili, Edward Shayo, wakili wakujitegemea David Shilatu anayemtetea mshtakiwa wa kwanza, Hamis Chacha na wakiliwa kujitegemea Patrick Paul anayemtetea mshtakiwa wa tatu, Laban Nabiswa.  <topic>: KITAIFA 